اوکراینادا حربی عملیات‌لارین داوام ائتدیگی بیر آی عرضینده اؤلکه‌نی 4 میلیونا یاخین شخص ترک ائدیب.
بو باره‌ده بیرلشمیش میللت‌لر تشکیلاتی‌نین راپوروندا دئییلیر.
"اؤلکه‌نی 3،8 میلیون ساکین ترک ائتمه‌لی اولوب، بو دا ایکینجی دونیا ساواشیندان سونرا ان بؤیوک قاچقین بحرانینا چئوریلیب. داها 6،5 میلیون نفر اؤلکه ایچ مجبوری کؤچکونه چئوریلیب. عینی زاماندا 13 میلیون نفر دؤیوش زونا‌لاریندا قالا‌راق بؤلگه‌نی ترک ائتمک ایمکانلاریندان‌ محروم اولوب"، - راپوردا دئییلیر.
